**Записник са петог састанка Радне групе поводом имплементације Акционог плана за спровођење иницијативе Партнерство за отворену управу у Републици Србији за период 2018-2020. године**

Састанак је одржан 8. априла 2019. године у просторијама Министарства државне управе и локалне самоуправе, Дечанска 8, са почетком у 13 часова.

**Присутни:** Драгана Брајовић, Министарство државне управе и локалне самоуправе, Љиљана Узелац, Министарство државне управе и локалне самоуправе, Марија Петровић, Министарство државне управе и локалне самоуправе, Иван Ковачевић, Министарство државне управе и локалне самоуправе, Дара Гравара Стојановић, Министарство државне управе и локалне самоуправе, Данијела Кнежевић, Министарство државне управе и локалне самоуправе, Винко Ковачевић, Министарство просвете, науке и технолошког развоја, Владан Којанић, Министарство заштите животне средине, Данило Родић, Канцеларија за сарадњу са цивилним друштвом, Јанко Прица, Републички секретаријат за јавне политике, Дуња Ђорђевић, Генерални секретаријат Владе, Марија Кујачић, Канцеларија за информационе технологије и електронску управу, Саша Ковачевић, Канцеларија за информационе технологије и електронску управу, Славенка Мијушковић, Министарство трговине, туризма и телекомуникација, Сања Станојевић, Национална академија за јавну управу, Весна Јевтић, Министарство финансија, Ксенија Митровић, Агенција за борбу против корупције, Драгана Бајић, Центар за европске политике, Калина Симић, БИРН, Иван Грујић, Агенција *Асоцијација,* Дејан Грујић, Удружење *Народни парламент,* Небојша Ранчић, Media Reform Centar, Маја Стојановић Керић, СКГО, Сандра Пернар, ПОУ.

Драгана Брајовић је у име Министарства државне управе и локалне самоуправе пожелела добродошлицу присутнима и навела да је циљ састанка праћење стања у вези са имплементацијом Акционог плана за спровођење иницијативе Партнерствo за отворену управу као и презентација Сандре Пернар, вишег регионалног координатора Партнерства за отворену управу о предстојећем глобалном самиту ПОУ и о приликама које можемо у Србији да искористимо у процесу

**Дневни ред:**

* 1. Усвајање записника са четвртог састанка Радне групе
  2. Разматрање напретка у вези са имплементацијом обавеза АП за период 2018-2020.
  3. Излагање Сандре Пернар и дискусија
  4. Разно

**Тачка 1.**

Након што је Предлог дневног реда усвојен једногласно прешло се на усвајање Предлога записника са четвртог састанка Радне групе. С обзиром на то да није било примедаба, Записник је усвојен једногласно.

**Тачка 2.**

У вези са 2. Дневног реда прешло се на представљање резултата по обавезама и надлежним институцијама:

**Тема:** **ОТВОРЕНИ ПОДАЦИ/ФИСКАЛНА ТРАНСПАРЕНТНОСТ**

**ОБАВЕЗА 1: Објављивање буџета на државном нивоу у машински читљивом формату – за спровођење ове обавезе задужено је Министарство финансија**

Ова обавеза подразумева да се Закон о буџету објављује у WORD и EXCEL формату. Весна Јевтић, Министарство финансија, известила је да је Министарство објавило буџет на сајту, али у word формату, што не подразумева испуњење обавезе. Следећи корак је објављивање у машински читљивом формату.

**ОБАВЕЗА 2: Израда Е-Календара јавних конкурса за финансирање пројеката и програма организација цивилног друштва из средстава буџета органа јавне управе Републике Србије – за спровођење ове обавезе задужена је Канцеларија за сарадњу са цивилним друштвом**

Данило Родић из Канцеларије за сарадњу са цивилним друштвом рекао је да је Канцеларија испунила ову обавезу и да је Календар јавних конкурса постављен на сајту. Преко 90% органа јавне управе са сва три нивоа власти је послало своје податке о планираним конкурсима за 2019. годину и попунило апликацију, а објављено је око 790 конкурса... Резултати претраге Календара конкурса могу се преузети у машински читљивом формату. Очекује се да у наредним фазама рада на Календару буде унапређен његов визуелни идентитет у оквиру Изазова отворених података, као и да се омогући уношење података о резултатима спроведених конкурса

**ОБАВЕЗА 3: Обезбеђивање доступности података о планираним и утрошеним средствима у оквиру локалних фондова за заштиту животне средине – за спровођење ове обавезе надлежно је Министарство заштите животне средине**

Владан Којанић, Министарство заштите животне средине, истакао је да је Закон о накнадама за коришћење јавних добара усвојен крајем 2018. и да се чека израдаУредбе. С тим у вези добијена су позитивна мишљења и дефинисаће се Правилник као и елементи које локалне самоуправе треба да уносе.

**ОБАВЕЗА 4: Отварање података из конкурса за финансирање рада удружења и суфинансирање израде медијских садржаја од јавног интереса – за спровођење обавезе су задужени Министарство државне управе и локалне самоуправе и Канцеларија за ИТ и е-управу**

Крајем 2018. године донета је Уредба о ближим условима за израду и одржавању веб презентација. У члану 3. се дефинише објављивање у отвореном формату и тиме је решена ова обавеза. Предлог чланова је да би требало да се изради и Правилник.

**ОБАВЕЗА 5: Израда претраживе Базе ОЦД (удружења, фондација и задужбина) у отвореном формату – за спровођење ове обавезе је задужена Канцеларија за сарадњу са цивилним друштвом**

Данило Родић, Канцеларија за сарадњу са цивилним друштвом истакао је да је домен договорен са Канцеларијом за информационе технологије и електронску управу, као и састанак са донаторима. Тренутна потешкоћа у реализацији активности огледа се у томе што подаци које уносе удружења приликом регистрације, а која би требало да буду главни критеријуми приликом претраге, нису стандардизовани. У наредном периоду очекује се проналажење адекватних начина за превазилажење ових недостатака кроз заједнички рад свих партнерских институција.

**ОБАВЕЗА 6: Изменити Правилник о документацији која се прилаже у поступку регистрације медија у Регистар медија и технички унапредити приказ података у Регистру – за спровођење ове обавезе су задужени Министарство културe и информисањa и Агенција за привредне регистре**

Калина Симић из БИРН-а , истакла је да је одржан састанак у Министарству културе са представником АПР-а. Неопходно је да се предложи изглед Регистра као и помоћ у информатичкој експертизи. У складу са тим, Министарство културе и Агенција за привредне регистре ће усвојити измене.

**ТЕМА: ИНТЕГРИТЕТ ВЛАСТИ**

**ОБАВЕЗА 7: Помоћ и праћење процеса усвајања ЛАП- за спровођење обавезе је задужена Агенција за борбу против корупције**

Ксенија Мијатовић из Агенције за борбу против корупције изјавила је да је рад на Методологији за спровођење и праћење ЛАП-а при крају је и за око месесц дана ће бити готов. Од укупно пет градова којима помоћ у изради ЛАП-а пружају организације цивилног друштва, а које су за спровођење овог задатка добиле финансијску подршку од Агенције, један је донео ЛАП, а преостала четири града су у завршној фази израде ЛАП-а.

Континуирано се прикупљају подаци о изради Лап-ова и формирању тела за праћење, упућују се Влади, тј. Савету за поглавље 23 који их у Извештајима објављује јавно.

**ОБАВЕЗА 8: Ажурирање бирачког списка - за спровођење обавезе задужено је Министарство државне управе и локалне самопураве**

Данијела Кнежевић, Министарство државне управе и локалне самоуправе, представила је да је око 85% обавеза испуњено. Приоритет је Јединствени бирачки списак који треба да буде тачан и ажуран, посебно о умрлим лицима. Измењен је Закон о матичним књигама као и Упутство Закона о јединственом бирачком списку. Свака промена се сада аутоматски рефлектује у Јединствени бирачки списак и врши се промена.

На последњим изборима проблем се јавио код лица која живе у иностранству и хоће да гласају према месту пребивалишта. Заштитник грађана је предложио Министарству државне управе и локалне самоуправе да се процедура прецизира у нормативном смислу. Успостављена је посебна странице у оквиру информационог система - Јединствени бирачки списак. Остварена је сарадња са Министарством спољних послова који ће упознати сва дипломатска конзуларна представништва и одржаће се презентације. Очекује се да ће до одржавања наредних избора ова обавеза бити реализована.

**ТЕМА: ЈАВНЕ УСЛУГЕ**

**ОБАВЕЗА 9: Поједностављење административних поступака и регулативе – еПАПИР – за спровођење обавезе задужен је Републички секретаријат за јавне политике**

Јанко Прица из Републичког секретаријата за јавне политике, истакао је да је припремљен Нацрт закона о јединственом јавном регистру и ради се на финализацији. У сарадњи са Министарством државне управе и локалне самоуправе, Закон би могао обухватати поступке које се односе на грађане. Планирано је да се подзаконска акта усвоје најкасније до краја 3. квартала 2020. У вези са завршеним пописом административних поступака на нивоу АП, дана 4. априла 2012. отворене су активности на пројекту Е-папир за територију АП Војводине. Обављене су консултације са привредним субјектима током анализа селектованих поступака за поједностављење кроз организацију фокус група и слање упитника. Одржано је 28 фокус група у 15 градова у организацији Привредне коморе Србије, Наледа, Рариса и Гиза. Пристигло је 7 иницијатива привредних субјеката за оптимизацију административних поступака.

Укинуто је 500 најједноставнијих и учесталих поступака, за 871 поступак припремљени су предлози препорука за поједностављење и укидање поступака од којих су 3 добила законодавни оквир и отпочела je примена. Укинута је обавеза послодаваца да достављају М-4 и М-УН обрасце кроз Закон о измени и допуни Закона о пензијском и инвалидском осигурању чиме је остварена уштеда од преко 3 милијарде динара годишње за привредне субјекте. Укидањем Уредбе евиденционе маркица за брашно, укинут је и поступак оверавања захтева за издавање евиденционих маркица за брашно чиме ће бити остварена уштеда у 2019. години за преко 5 милиона динара. У 2019. години планирано је укидање још 14 поступака.

Дигитализовано је 100 поступака за издавање дозвола. У априлу ће бити потписан уговор са изабраном компанијом која ће обављати послове дигитализације. Канцеларија за информационе технологије и електронску управу одржаће презентацију о начину функционисањеа електронске комуникације међу државним органима и биће успостављена платформа за дигитализацију до краја 2019. године. До краја ове године дигитализоваће се прва група поступака тј. 30 поступака, а до краја 2020. године друга група поступака тј. 70 поступака.

Што се тиче успостављања јавног регистра поступака и осталих услова пословања, Канцеларија за информационе технологије и електронску управу припремиће техничку спецификацију за успостављање регистра.

**ОБАВЕЗА 10: Успостављање Електронске огласне табле за све органе државне управе и локалне самоуправе - за спровођење обавезе задужено је Министарство државне управе и локалне самоуправе**

Дара Гравара Стојановић, Министарство државне управе и локалне самоуправе, истакла је да се у овој обавези везујемо за Уредбу о канцеларијском пословању органа државне управе и да је потребно ову меру предочити члановима Радне групе која је почела са радом пре месец дана. Поставља се питање да ли ова мера може да се инкорпорира кроз Уредбу или можда променом одређених чланова ЗУП-а, с обзиром на то да се сва комуникација врши преко Портала е-управа.

**ТЕМА: ПРИСТУП ИНФОРМАЦИЈАМА**

**ОБАВЕЗА 11: Унапређење проактивне транспарентности – Информатора о раду за спровођење обавезе задужени су Министарство државне управе и локалне самоуправе и**  **Повереник за информације од јавног значаја и заштиту података о личности**

**ОБАВЕЗА 12: Измена закона о слободном приступу информацијама од јавног значаја - за спровођење обавезе задужено је Министарство државне управе и локалне самоуправе**

Иван Ковачевић, Министарство државне управе и локалне самоуправе, саопштио је да је Министарство послало Нацрт закона о слободном приступу информацијама 17.12. 2018. на мишљење широком кругу надлежних органа. Добијено је до сада 24 мишљења, од којих је 10 било без примедаба. Примљено је мишљење Европске комисије које је израдила Сигма и које садржи одређене критике. Рок је крај јуна ове године.

Што се тиче Информатора о раду, нико није упутио критике при чему се можемо сложити да је предложено решење сасвим добро.

**ОБАВЕЗА 12: Измена закона о слободном приступу информацијама од јавног значаја - за спровођење обавезе задужено је Министарство државне управе и локалне самоуправе**

**ТЕМА: УЧЕШЋЕ ЈАВНОСТИ**

**ОБАВЕЗА 13: Подршка унапређењу сарадње органа јавне управе и организација цивилног друштва у процесу припреме, доношења и праћење примене прописа –за спровођење ове обавезе задужена је Канцеларија за сарадњу са цивилним друштвом**

Данило Родић, Канцеларија за сарадњу са цивилним друштвом, изјавио је да у оквиру подршке унапређења сарадње органа јавне управе и организација цивилног друштва први део подразумева одржавање обука у којима ће заједно учествовати запослени у органима јавне управе и представници ОЦД. Други део обавезе подразумева израду, публиковање и дистрибуцију новог Приручника за примену Смерница за укључивање ОЦД у процес доношења прописа.

Тренутно се ради на финализацији програма тих обука и врше се додатне консултације са колегама из Националне академије за јавну управу. Програм општег стручног усавршавања који је Влада усвојила у јануару 2019. године подразумева тренинге јединица локалне самоуправе за јачање сарадње са цивилним друштвом.

У оквиру ИПЕ организује се један пројекат који спроводи ГОПА, а тиче се процеса консултација у креирању јавних политика који обухвата питања која треба да се ураде овим приручником, па се чека његова израда (Октобар 2019).

**ОБАВЕЗА 14: Увођење законских основа и успостављање електронског система за е- грађанско изјашњавање - за спровођење обавезе задужени су Министарство државне управе и локалне самоуправе и Канцеларија за ИТ и електронску управу**

Драгана Брајовић је изнела информацију Сектора за локалну самоуправу да Закон о референдуму није почео да се ради, започет је рад на анализи која се бави електронским изјашњавањем, финансира се из пројекта. МДУЛС у сарадњи са СКГО спроводи упоредну анализу правног оквира за спровођење референдума у циљу израде аналитичке основе и препорука за припрему новог Закона о референдуму и народној иницијативи који је планиран у складу са Акционим планом за спровођење реформе јавне управе 2018-2020. као део мере у обавези 5. Анализа ће бити базирана на упоредном правном оквиру за спровођење референдума, грађанске иницијативе и петиције у најмање 7 европских земаља и на анализи најрелевантнијих међународних докумената првенствено Венецијанске комисије, Савета Европе и Европске уније који утврђују принципе и стандарде у овој области. Овом анализом треба да се утврди правни оквир и пракса у кључним земљама као и стандарди и принципи за најбољу праксу за правно уређивање кључних облика и начина непосредног учешћа грађана у процесима одлучивања. Један део анализе биће посвећен и уређивању праксе спровођења непосредног учешћа грађана коришћењем дигиталних платформи, али првенствено електронских петиција. Ова анализа ће обухватити поређење актуелних међународних стандарда и принципа са садржајем радне верзије новог Закона о референдуму и које је припремио МДУЛС у сарадњи са СКГО 2011. године. Анализом ће бити дефинисане и препоруке за унапређење ове радне верзије.

**Обавеза 15: Јачање транспарентности и партиципативности на седницама одбора Народне скупштине ван седишта - одговорна Народна скупштина**

С обзиром на то да чланови Радне групе, представници Народне скупштине нису били у могућности да присуствују састанку из оправданих разлога, доставили су мејлом кратак извештај о спровођењу ове обавезе:

* Припрема интерних процедура у вези са одржавањем седница одбора ван седишта Народне скупштине је у току;
* До месеца априла 2019. години није одржана ни једна седница одбора ван седишта Народне скупштине;
* Подстрана путем које ће грађани и представници цивилног друштва моћи да се информишу и прате активности седница одбора ван седишта Народне скупштине, као и да се обрате надлежном одбору, у завршној je фази израде, након чега је потребно да исту одобри и Уређивачки одбор интернет странице Народне скупштине.

**Тачка 3.**

Драгана Брајовић је дала реч Сандри Пернар, вишем регионалном координатору ПОУ.

У циљу промовисања ПОУ, Сандра Пернар је приказала презентацију од почетака 2011, тј од оснивања. Истакла је да је на почетку је било 8 држава и 11 представника цивилног друштва, данас је 79 држава и 20 чланица локалне власти. Тренутно је у процесу доношење Стратегије за програм локалне власти због великог броја локалних јединица у свету. У оквиру ових 20 локалних јединица већ постоје примери добре праксе. Број цивилног друштва је данас већи од 3000, као и присуство великог броја мултилатералних партнера и међународних организација.

За развитак ПОУ неопходна је политичка подршка и особа која ће бити задужена да координира у оквиру ове иницијативе. Јединица за подршку ПОУ организује тренинге. У оквиру фонда за донације су три линије: једна је за подршку организацијама цивилног друштва приликом израде АП, друга је за имплементацију тј. за владе. И то је нешто што ће у следећем кругу бити отворено и Србији посебно за амбициозније активности које не могу да се реше само домаћим снагама, и трећа линија је размена и подршка.

Посебно је истакла да ће након самита у Отави бити организован вебинар за део Западног Балкана и за четири државе Источног Балкана, где би се представили најуспешнији пројекти на локалном нивоу и људи који стоје иза њих.

У октобру је планиран регионални састанак у Црној Гори намењен свима са Западног Балкана. Планиран је панел на министарском нивоу, као и радионице за оперативни ниво.

Састанак је завршен у 15.40 часова.